**Učebné osnovy**

|  |  |
| --- | --- |
| **Názov predmetu** | **Geografia** |
| **Časový rozsah výučby** | 2 hodiny týždenne, spolu 66 vyučovacích hodín |
| **Ročník** | siedmy |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet. Sú posilnené o 1 vyučovaciu hodinu.**

**Využitie disponibilných hodín**

Posilnenie časovej dotácie o **1 vyučovaciu hodinu** vo vyučovacom predmete geografia b**ude využitá na realizáciu väčšieho počtu projektov, prácu s odbornou literatúrou, podporu a rozvoj digitálnej a prírodovednej gramotnosti žiakov za účelom vytvorenia komplexného obrazu o regiónoch v rôznych častiach Európy a využitia získaných informácií v praxi.**

Vo výchovno-vzdelávacom procese zaraďujeme metódu CLIL. Žiaci na našej škole využívajú anglický jazyk aj počas nejazykových hodín (aj na hodinách geografie). Využívajú ho ako pracovný jazyk, ako jazyk, prostredníctvom ktorého majú možnosť obohacovať svoje vedomosti, získavať zručnosti a formovať svoju osobnosť. V rámci CLIL hodín (všetky nejazykové predmety) si vyučujúci sami volia témy, ktoré odučia prostredníctvom CLILu cez anglický jazyk. Našou snahou a cieľom je pripraviť dobrý jazykový základ pre efektívnu aplikáciu CLILu a následné pragmatické využívanie jazyka ako nástroja na dosahovanie vyučovacích cieľov.

**CHARAKTERISTIKA PREDMETU**

Učebný predmet geografia rozvíja u žiakov poznanie o výnimočnosti a jedinečnosti planéty Zem. Pomáha správne pochopiť podstatu javov a procesov, ktoré na Zemi prebiehajú a uvedomiť si princípy, na ktorých je postavená existencia života. Štúdium geografie umožňuje žiakom spoznávať krajinu v celej svojej komplexnosti a zložitosti. Podporuje snahu porozumieť vzťahom medzi jednotlivými zložkami a prvkami krajiny a chápať ich silnú vzájomnú previazanosť.

Základnou zručnosťou, rozvíjanou v geografii, je práca s mapovými podkladmi v tlačenej a digitálnej podobe. Vedieť mapu vyhľadať, čítať, pracovať s ňou, analyzovať jej obsah a interpretovať ho, orientovať sa v nej a podľa nej v neznámom prostredí, tvoria základ geografického myslenia a vzdelávania.

Dôkladné poznanie Zeme je nevyhnutnou podmienkou jej ochrany. Každé miesto na Zemi je osobité. Od iných sa odlišuje typickým podnebím, rastlinstvom, živočíšstvom, ale aj obyvateľmi s vlastným jazykom, kultúrou a spôsobom života. Tolerancia žiakov k inakosti predpokladá pochopenie podstaty príčin rôznorodosti a rozmanitosti jednotlivých krajín. Vyžaduje úctu k princípom demokracie a občianskej slobody, ktorých nerešpektovanie môže viesť k vojnovým konfliktom a globálnym katastrofám. Geografia zohráva v tomto smere nezastupiteľnú úlohu. Zdôrazňuje súvislosti a nie vždy jasnú prepojenosť príčin s dôsledkami. Formuje osobnosť mladého človeka upozorňovaním na podobnosť, ale aj zvláštnosti popisovaných regiónov, ktoré porovnáva so Slovenskom, pričom poukazuje na jeho jedinečnosť v kontexte Európy, či sveta.

**CIELE PREDMETU**

Žiaci

• vyhľadajú, porovnajú, posúdia pravdivosť a zhodnotia dostupné informácie o krajine z rôznych informačných zdrojov,

• prezentujú informácie o krajine v rôznych podobách (grafy, tabuľky, schémy, diagramy, fotografie, filmy a pod.),

• interpretujú mapy rôzneho druhu v digitálnej aj tlačenej podobe,

• zdôvodnia rôznorodosť prírodných podmienok na Zemi a ich vplyv na život človeka,

• zaujmú postoj k najvážnejším problémom ľudstva a ponúknu vhodné riešenia,

• pochopia zložitosť krajiny a silnú vzájomnú previazanosť jej prírodných a socioekonomických zložiek.

**KOMPETENCIE**

Geografia rozvíja súbor kľúčových kompetencií, ktoré majú prevažne priestorový a integrujúci charakter. Považuje sa za ne súbor vedomostí, zručností a schopností, ktoré vie žiak správne skombinovať a tak porozumieť, interpretovať a prakticky využívať danosti krajiny.

1. **Základné predmetové kompetencie**

* orientovať sa na mape – automapa, internetová mapa, turistická mapa, tematická mapa
* vedieť čítať a interpretovať údaje z máp, plánov a iných zdrojov

1. **Komunikatívne a sociálno-interakčné kompetencie**

* Pri vyučovaní geografie sa veľký dôraz kladie na literatúru ako zdroj, nielen učebnice, ale aj odborné a populárno-vedecké časopisy, ktoré prinášajú aktuálne informácie. Podporujeme tým potrebu čítania u žiakov, správne porozumenie prečítaného a spracovani, interpretáciu. Prvotné rozvíjanie čítania a interpretácie obrázkov, fotografií, grafov, tabuliek, prierezov, schém a diagramov považujem za základné vyjadrovacie prostriedky geografie.
* V obsahu geografie sa snažíme o integráciu a súborný pohľad na poznatky získané v spoločenských či prírodovedných disciplínach. Vytvoriť ich prepojenie tak, aby vznikol komplexný obraz o regiónoch v rôznych častiach sveta.

1. **Interpersonálne a intrapersonálne kompetencie**

* Hľadať odpovede na otázky, zdôvodňovať, uvažovať, hodnotiť, pracovať so zdrojmi jednotlivo i v skupinách.
* Schopnosť objavovať, vyhľadávať informácie, prezentovať, vysvetľovať na základe príkladov. Ich praktické využitie v bežnom živote a schopnosť vyhľadať a použiť ich pre praktické potreby (textové a dátové zdroje v tlačenej či digitálnej podobe). Kultúrne kompetencie rozšíriť prostredníctvom poznania rôznych kultúr na celom svete.
* Geografia učí vážiť si a akceptovať iné kultúry pri zachovaní vlastnej identity, venuje sa ľudovej kultúre a kultúrnym tradíciám. Kultúrne pamiatky sú súčasťou obsahu regionálnej geografie.

1. **Poznávacie a rečové kompetencie**

*Tvorivé zručnosti*

* Rozvíjanie podnikateľských zručností žiaci získajú spracúvaním projektov. Žiaci sa naučia riadiť projekty, ako sú napr. modelové cestovné kancelárie, projekty na inventarizáciu predpokladov rozvoja regiónov a pod.
* Schopnosti a zručnosti získané štúdiom geografie využiť pri oddychových aktivitách (cestovaní, rekreácii a i.).

*Pamäťové, klasifikačné a aplikačné zručnosti*

* Poznatky fyzickej geografie sú z oblasti prírodných charakteristík Zeme. Získané informácie využije žiak pri správnom pochopení vzniku a vývoji hlavných povrchových tvarov, pri porovnávaní a využívaní nerovností zemského povrchu napríklad i turistike, ale aj pri rozhodovaní umiestňovaní aktivít v rozvoji regiónov – dopravných sietí, prípadne ťažbe nerastných surovín. Poznať vplyv a účinok vnútorných a vonkajších síl, ktoré pôsobia na povrch Zeme umožnia ľuďom chrániť sa pred živelnými pohromami. To isté platí aj pri poznaní zákonitostí počasia v rôznych podnebných oblastiach sveta.
* V oblasti humánnej geografie porozumieť premenám v krajine, ktoré podmieňuje človek (vrátane kultúrnych aspektov). Zhodnotiť perspektívy rozvoja pre budúcnosť (vývoj počtu obyvateľstva, rozvoja sídel, hospodárstva a i.).

**VZDELÁVACÍ ŠTANDARD**

|  |  |
| --- | --- |
| **Obsahový štandard** | **Výkonový štandard** |
| **Základné informácie o Európe**  Poloha a pobrežie Európy  (Škandinávsky polostrov, Pyrenejský polostrov, Apeninský polostrov, Balkánsky polostrov, Britské ostrovy, Island, Sicília, Korzika, Sardínia, Stredozemné more, Severné more, Čierne more, Baltské more, Kaspické more, Lamanšský prieliv, Gibraltársky prieliv, Atlantický oceán)  **Prírodné a človekom vytvorené osobitosti Európy**  Povrch Európy (Alpy, Pyreneje, Karpaty, Apeniny, Škandinávske vrchy, Ural, Mont Blanc, Etna Východoeurópska nížina, Panónska panva)  Podnebie, podnebné pásma Európy, kontinentalita podnebia  Vodstvo Európy (povodie, úmorie, rozvodie, Volga, Odra, Dunaj, Rýn, Labe)  Ľadovec  Typy krajín  Vplyv človeka na krajinu  Obyvateľstvo Európy - rozmiestnenie obyvateľstva, prisťahovalectvo, hustota zaľudnenia, urbanizácia, mestá s viac ako miliónom obyvateľov (Moskva, Paríž, Londýn, Berlín, Rím)  Štruktúra obyvateľstva, národnostné zloženie, náboženské zloženie  Hospodárstvo a nerastné suroviny Európy  Doprava v Európe  Zjednocovanie Európy - Európska Únia  Euro - Spoločná európska mena  Problémy obyvateľstva Európy  **Oblasti Európy**  *Stredná Európa*  (Slovensko, Česko, Poľsko, Maďarsko, Rakúsko, Švajčiarsko, Lichtenštajnsko, Nemecko)  *Západná Európa*  (Francúzsko, Monako, Belgicko, Luxembursko, Holandsko, Spojené kráľovstvo, Írsko)  *Severná Európa*  (Dánsko, Island, Nórsko, Švédsko, Fínsko, Litva, Lotyšsko, Estónsko)  *Južná Európa*  (Španielsko, Portugalsko, Andorra, Taliansko, Vatikán, San Marino, Malta, Grécko)  *Juhovýchodná Európa*  (Slovinsko, Chorvátsko, Srbsko, Čierna Hora, Bosna a Hercegovina, Macedónsko, Albánsko, Rumunsko, Bulharsko)  *Východná Európa*  (Ukrajina, Bielorusko, Moldavsko, Rusko)  Pamiatky zaradené v zozname prírodného a kultúrneho dedičstva UNESCO | **Žiak na konci 7. ročníka dokáže/vie:**   * vymedziť polohu a opísať pobrežie Európy z mapy (zálivy, ostrovy, polostrovy, moria, oceány) („čítanie“ mapy) * identifikovať na mape najväčšie pohoria a nížiny Európy („čítanie“ mapy) * vymenovať podnebné pásma zastúpené v Európe * vysvetliť vplyv Severoatlantického (Golfského) prúdu a prevládajúceho západného prúdenia vzduchu na vznik podnebných pásem Európy * vymedziť podľa mapy povodia najväčších európskych riek a zaradiť ich do úmorí * vysvetliť výrazný vplyv ľadovcov na formovaní povrchu Európy * zdôvodniť rozmiestnenie jednotlivých typov krajín na území Európy * uviesť dva príklady typických rastlinných a živočíšnych druhov žijúcich v jednotlivých krajinných pásmach Európy * porovnať prírodné podmienky východnej Európy s ostatnými európskymi regiónmi * vysvetliť dôsledky dlhodobého vplyvu človeka na pôvodnú prírodnú krajinu v Európe * zhrnúť dôvody starnutia obyvateľov Európy * zhodnotiť vplyv prírodných podmienok na nerovnomerné rozmiestnenie obyvateľstva Európy * opísať, z ktorých svetadielov (alebo ich častí) sa obyvatelia sťahovali do Európy v minulosti a v súčasnosti * vysvetliť príčiny vysokého stupňa urbanizácie Európy * v obsahu tematickej mapy rozlíšiť štyri najľudnatejšie oblasti Európy a všetky mestá s viac ako miliónom obyvateľov („čítanie“ mapy) * vysvetliť pojem štruktúra obyvateľstva * zdôvodniť náboženskú a národnostnú rôznorodosť obyvateľov Európy * porovnať hospodársku vyspelosť a štruktúru priemyslu piatich rozlohou najväčších štátov Európy * zdôvodniť nízky podiel obyvateľov zamestnaných v poľnohospodárstve * zhodnotiť výhody a nevýhody jednotlivých druhov dopravy v Európe * vyhľadať z dostupných zdrojov informácií údaje o veľkých dopravných haváriách s negatívnym dopadom na životné prostredie a  identifikuje ich  na mape. * na konkrétnych príkladoch vysvetliť význam EÚ * porovnať výhody a nevýhody spoločnej meny členských štátov EÚ * porozumieť prepočtu meny * graficky znázorniť menový systém jednotlivých európskych krajín v mape Európy * zaujať postoj k dvom závažným problémom Európy * rozlíšiť na mape jednotlivé oblasti Európy a uviesť dôvody ich vyčlenenia * usporiadať podľa rozlohy a počtu obyvateľov tri najväčšie štáty Európy („čítanie mapy“) * vystihnúť tri spoločné a tri rozdielne črty štátov v oblasti stredná Európa * zhodnotiť výnimočnosť postavenia Nemecka v Európe a vo svete * vystihnúť 1 kultúrnu a 1 prírodnú osobitosť oblasti * vystihnúť tri spoločné a tri rozdielne črty štátov v oblasti západná Európa * zhodnotiť výnimočnosť postavenia Francúzska a Spojeného kráľovstva v Európe a vo svete * vystihnúť 1 kultúrnu a 1 prírodnú osobitosť oblasti * vystihnúť tri spoločné a tri rozdielne črty štátov v oblasti severná Európa * vystihnúť 1 kultúrnu a 1 prírodnú osobitosť oblasti * vystihnúť tri spoločné a tri rozdielne črty štátov v oblasti južná Európa * vystihnúť 1 kultúrnu a 1 prírodnú osobitosť oblasti * vystihnúť tri spoločné a tri rozdielne črty štátov v oblasti juhovýchodná Európa * vystihnúť 1 kultúrnu a 1 prírodnú osobitosť oblasti * vystihnúť tri spoločné a tri rozdielne črty štátov v oblasti východná Európa * zhodnotiť výnimočnosť postavenia Ruska v Európe a vo svete * vystihnúť 1 kultúrnu a 1 prírodnú osobitosť oblasti * zdôvodniť zaradenie štyroch pamiatok Európy do Zoznamu kultúrneho a prírodného dedičstva UNESCO a ukázať ich na mape |
| **Príprava a tvorba, realizácia celoškolského projektu** | * naplánovať a uskutočniť projekt v súvislosti so zvolenou ročníkovou témou |

**Využitie disponibilných hodín**

Posilnenie časovej dotácie o **1 vyučovaciu hodinu** vo vyučovacom predmete geografia b**ude využitá na realizáciu väčšieho počtu projektov, prácu s odbornou literatúrou, podporu a rozvoj digitálnej a prírodovednej gramotnosti žiakov za účelom vytvorenia komplexného obrazu o regiónoch v rôznych častiach Európy a využitia získaných informácií v praxi.**

Vo výchovno-vzdelávacom procese zaraďujeme metódu CLIL. Žiaci na našej škole využívajú anglický jazyk aj počas nejazykových hodín (aj na hodinách geografie). Využívajú ho ako pracovný jazyk, ako jazyk, prostredníctvom ktorého majú možnosť obohacovať svoje vedomosti, získavať zručnosti a formovať svoju osobnosť. V rámci CLIL hodín (všetky nejazykové predmety) si vyučujúci sami volia témy, ktoré odučia prostredníctvom CLILu cez anglický jazyk. Našou snahou a cieľom je pripraviť dobrý jazykový základ pre efektívnu aplikáciu CLILu a následné pragmatické využívanie jazyka ako nástroja na dosahovanie vyučovacích cieľov.

**HODNOTENIE**

Hodnotenie úrovne vedomostí a zručností sa realizuje na základe Metodického pokynu č. 22/2011 na hodnotenie žiakov. Hodnotenie a kontrola žiakov v rámci predmetu geografia rešpektuje u žiakov so špeciálnymi výchovno-vzdelávacími potrebami možný vplyv zdravotného znevýhodnenia žiaka na jeho školský výkon.

Kontrola a hodnotenie žiakov bude prebiehať nasledovne:

**Predmet kontroly**: dosiahnuté vedomosti, zručnosti a poznatky stanovené výkonovou časťou vzdelávacieho štandardu.

**Spôsoby hodnotenia**:slovné hodnotenie, klasifikácia známkou, sebahodnotenie žiaka, pochvala.

**Formy hodnotenia**: testy, krátke previerky, ústna odpoveď, aktivita žiaka (samostatná práca), projekty, referáty.

1. **Písomné práce a krátke previerky**

Čas potrebný na vypracovanie písomných prác – testov, previerok je závislý od rozsahu a dôležitosti písomnej práce, previerky. Termíny písomných prác vyučujúci žiakom vopred oznámi, s výnimkou krátky previerok, ktoré dokumentujú aktuálny stav pripravenosti žiaka na príslušnú vyučovaciu hodinu. Ak sa žiak z dôvodu absencie nezúčastní písomnej práce, písomnú prácu bude absolvovať na najbližšej vyučovacej hodine, a to z dôvodu, že o písomnej práci vedel v časovom predstihu. Počet písomných prác za klasifikačné obdobie je závislý od náročnosti a rozsahu učiva. Otázky budú mať bodové hodnoty a výsledky sa budú hodnotiť známkou (stupeň 1-5) podľa počtu získaných bodov za správne odpovede.

1. **Ústne odpovede**

Žiak by mal absolvovať minimálne 1 ústnu odpoveď z jednotlivých prebratých tém za 1 klasifikačné obdobie (1 polrok).Termíny ústnych odpovedí vyučujúci vopred neoznamuje. Žiak bude hodnotený známkou (stupeň 1- 5) podľa presnosti, plynulosti, istoty vo vyjadrovaní k danej téme, úrovne zvládnutia učiva (systematická príprava na vyučovanie geografie), nevynímajúc prácu s mapou v rámci predmetu geografia.

1. **Doplňujúce hodnotenie**

**Projekty**

Projekty žiakov sú hodnotené klasifikačnými stupňami 1-5. Predmetom hodnotenia je samostatný a korektný verbálny prejav žiaka, fantázia a nápaditosť. Minimálny počet projektov za jeden školský rok je jeden, maximálny počet dva. Doplňujúce hodnotenie za referáty a projekty má žiakom pomôcť pri celkovom polročnom/koncoročnom hodnotení príslušného predmetu. Prostredníctvom projektov majú žiaci možnosť nielen zosumarizovať osvojené poznatky, ale najmä efektívne prepojiť nadobudnuté vedomosti so životom v praxi.

**Aktivita žiaka**

Aktivita žiaka je hodnotená počas celého školského roka slovne, ako i písomne – známkou. Žiak má v rámci vyučovania geografie priestor a možnosť prejaviť svoju aktivitu, a to v podobe ústnej, či písomnej.

1. **Celkové hodnotenie:**

Výsledné hodnotenie žiaka bude súhrnom vyššie uvedených kritérií. Výsledná známka **nebude** získaná aritmetickým priemerom priebežných známok, ale bude odzrkadľovať prácu žiaka počas celého školského roka.

**Hodnotiaca škála:**

100 – 90 % ........... 1 (výborný)

89 – 75 % ............. 2 (chválitebný)

74 – 50 % ............. 3 (dobrý)

49 – 30 % ............. 4 (dostatočný)

< 30 % .................. 5 (nedostatočný)

**Hodnotenie projektov:**

|  |  |  |  |  |  |  |
| --- | --- | --- | --- | --- | --- | --- |
| **Kritériá hodnotenia projektov** | | | | | | |
| Použitie audiovizuálnej techniky /počítač, dataprojektor/ | +3 | +2 | +1 | -1 | -2 | -3 |
| Použitie literatúry /min.2 zdroje z internetu/ - uviesť v projekte | +3 | +2 | +1 | -1 | -2 | -3 |
| Samostatnosť prejavu /prezentácia projektu: a) čítaním b) výkladom | +3 | +2 | +1 | -1 | -2 | -3 |
| Textová časť v prezentácii /vyjadrenie: a) pojmami, heslami b) množstvo textu = strata prehľadnosti témy | +3 | +2 | +1 | -1 | -2 | -3 |
| Použitie obrázkov v prezentácii /a) súvisia s textom b) nesúvisia s textom | +3 | +2 | +1 | -1 | -2 | -3 |
| Použitie animácií v prezentácii | +3 | +2 | +1 | -1 | -2 | -3 |
| Obsahové dodržanie témy | +3 | +2 | +1 | -1 | -2 | -3 |
| Interaktívnosť prezentácie /a) manipulácia s výpočtovou technikou (klávesnica, interaktívna tabuľa) b) priama účasť žiaka | +3 | +2 | +1 | -1 | -2 | -3 |
| Dĺžka trvania /5-10 min. maximálne | +3 | +2 | +1 | -1 | -2 | -3 |